
A metró. Mint a jövő kritikus infrastruktúrája.

A kritikus infrastruktúra védelem nagy fejlődés előtt áll hazánkban, ugyanis jövőre várható a kritikus infrastruktúra védelmi törvény hatálybalépése. Ehhez kapcsolódik, hogy a katasztrófavédelem szervezetében az iparbiztonsági részen belül a kritikus infrastruktúrákkal kapcsolatos szabályozás új feladatként jelenik meg.
A főváros legfontosabb tömegközlekedési létesítménye a metró. Egyelőre három metróvonalat találunk Budapesten, azonban a negyedik átadása a közeljövőben várható. A metró az új jogszabályi háttér alapján kritikus infrastruktúrának lesz minősítve. A dolgozatban ismertetem a metrót fenyegető természeti és civilizációs veszélyeket, illetve vázolom, hogy milyen lehetőségek mutatkoznak a rendszer biztonságának fokozására.
A metró K-Ny-i és É-D-i vonalain kettős rendeltetésű életvédelmi létesítményeket találhatunk. Nem titkolt célom volt, hogy a meglévő óvóhelyi struktúrának az új kritikus infrastruktúra védelmi feladatrendszerben helyet találjak, azaz a 20. század hidegháborús fenyegetettsége miatt kiépült rendszer a 21. század biztonsági kihívásaira is megoldást nyújthasson.



